Estibaliz Urresola Solaguren

Estibaliz Urresola Solaguren (Laudio, Araba, 1984ko maiatzaren 4a) zinema-zuzendaria, gidoilaria eta ekoizlea da. 2023an 20.000 especies de abejas filma zuzendu zuen. 500 umeren castingean protagonista aukeratutako Sofia Otero haurrak 9 urterekin aktorerik onenaren Zilarrezko Hartza eskuratu zuen Berlinalen. 2023ko abuztuan 20.000 especies de abejas filma Europako Zinemaren Akademiako sarietarako 19 tituluetako lehen hautaketan sartu zen. Sari horiek Europako 'Oscarrak' dira.

Biografia 
Estibaliz Urresola Ikus-entzunezko Komunikazioan lizentziaduna da Euskal Herriko Unibertsitate Publikoan, eta bost urtez aritu da lanean euskal zinemaren eta telebistaren industrian. Gainera, Zinema Zuzendaritzako Masterra eta Film Ο-Marketing, banaketa eta nazioarteko salmentetako Masterra ditu.

20.000 especies de abejas filma 
Estibaliz Urrusola zuzendariaren helburua ikusleek trans ume bat duten familiaren gorabeherak sentitzea da. Gidoiaren ernamuina 2018an Ekai Lersundiren suizidioa izan zen. Ondarroako 16 urteko mutiko transexuala zen Ekai Lersundi, inoiz iritsi ez zen tratamendu hormonal baten zain zegoena. Ekaik gutun bat idatzi zuen, tristea eta, aldi berean, itxaropentsua iruditu zitzaion Urrusolari. Erabaki hori hartu zuen sufrimendua azaleratzeko, eta haren atzetik zetozen belaunaldiek agertoki errazagoa eta onartuagoa aurkitzeko itxaropenarekin.

Film horrek neska trans baten istorioa kontatzen du, eta horrek familian duen eragina. Filmak mugak zeharkatzearen alde egiten du, besteak beste, Baiona eta Laudio bereizten dituen muga. Film horretan  gaztelania nagusi bada ere, euskara eta frantsesa ere entzuten dira. Urresolak naturalismoa bilatzen du amaren (Patricia López Arnaiz) eta txikien arteko elkarrizketetan, hainbat saiakeraren emaitza, zalantzarik gabe. Genero disforia nolabaiteko didaktismoz, baina emozioz lantzen da. «Zergatik naiz horrela?», galdetzen dio bere buruari Cocó (Sofía Otero) txikiak.

2023ko abuztuan 20.000 especies de abejas filma Europako Zinemaren Akademiako sarietarako 19 tituluetako lehen hautaketan sartu zen. Sari horiek Europako 'Oscarrak' dira. Irabazlea Juan  Antonio Bayonaren La sociedad de la nieve izan zen.

Emaitzaren bezperan hauxe esan zuen Urresolak: Arrakasta erlatibizatu egin behar duzu, burua galtzeko arriskua baituzu.

Filmografia 
Bere ibilbidean egindako lanak:

 20.000 especies de abejas (2023) (luzemetraia) 

 Cuerdas (2022)
 Polvo somos (2020)
 Los casos gramaticales (2018)
 Nor Nori Nork (2018)
 Voces de papel (2016)
 Adri (2013)

Sariak 

 Voces de papel dokumentalik onenari Urrezko  Txapela Zinemaldia.cat-en

 Somos polvo laburmetraiak Málaga, Zinebi, Cortada zinema jaietako saria jaso zuen.
 Cuerdas laburmetraiak Rails d'Or saria eskuratu zuen Cannesko kritikaren astean (2022)
 Cuerdas laburmetrairik onenaren Forqué saria eskuratu zuen Madrilen. 
 Berlinale zinema jaialdian 20.000 especies de abejas filmari: Gilde zinema aretoen ordezkariek sari bat eman zioten, eta Berliner Morgenpost egunkariaren irakurleek beste bat. Sofia Oterok 9 urteko basauriarrak aktorerik onenaren Zilarrezko Hartza irabazi zuen, 20.000 especies de abejas filmean egindako lanarengatik. 
 20.000 especies de abejas filmak Malagako Zinema Jaialdian film onenaren Urrezko Biznaga jaso zuen eta antzeztaldeko emakumezko aktore onenaren saria Patricia López Arnaiz aktorearentzat izan zen, filmean haur transexual baten amaren papera antzezten duena.  
 2023ko abuztuan 20.000 especies de abejas filma Europako Zinemaren Akademiako sarietarako 19 tituluetako lehen hautaketan sartu zen. Sari horiek Europako 'Oscarrak' dira.

Erreferentziak

Kanpo estekak 
 Miel A. Elustondoren elkarrizketa Administrazioa Euskaraz aldizkarian, 121.zk., 6-11 or. 
 :Urresola lleva a Cannes la lucha de un coro de mujeres contra una petrolera Youtube
 Estibaliz Urresolari elkarrizketa Cuerda laburmetraiari buruz  Youtube
 :Cuerdas, trailerra Youtube

Laudioarrak
Arabako zinema zuzendariak
Emakume zinemagileak
Euskal Herriko zinema gidoilariak
Euskal Herriko Unibertsitateko ikasleak